Zaljubitis

OTAC (dovodi sina u ordinaciju): Doktore! Pomozite mojem sinu!  
  
LIJEČNIK (začuđen): A što mu je?  
  
SIN (plačnim glasom): Jedinice imam sve. To je zbog učiteljice! U školi je strava! K'o balon je moja glava!  
  
OTAC: Sine, ne budali. (okreće se doktoru i šapće): Jel' mu koja daska fali?  
  
LIJEČNIK: Ovamo dođi. Otvori usta. Reci: A, A...  
  
SIN (uplašenim glasom): Što mi je, jadan ja...  
  
LIJEČNIK (pregleda ga): Da čujem pluća… Srce malo čudno kuca...  
  
OTAC (zabrinuto): Dijagnozu molim! Kakva drama! Jao nama!  
  
LIJEČNIK: Nije grlo, ni bronhitis... Dečko ima Zaljubitis. Za to nema lijeka nijedna apoteka.  
  
SIN (uplašeno): Kakva je to bolest? Tko je kriv? Hoću li ostati živ?  
  
OTAC (miluje ga po glavi): Hoćeš, sine. Od toga se ne gine.  
  
LIJEČNIK: Liječi se ovako – djevojčici jednoj školsku torbu ponesi i pokraj torbe bombon ostavi. Vidjeti će da si kavalir pravi.  
  
SIN (radosno): Mogu li Sanji iz četvrtog A?  
  
LIJEČNIK: Nego šta!  
  
SIN (razmišlja): A da joj i pismo stavim ispod teke? Valjda ga neće izgubiti... A smijem li je poljubiti?  
  
OTAC (nasmije se): Sad i ja vidim. Tu nema greške. Moj sin boluje od ljubavi teške. I neka se zna! Od iste sam bolesti bolovao i ja!  
  
SIN: A učiteljica – je li se i ona zaljubila?  
  
OTAC: Sigurno je barem jednom glavu izgubila!  
  
LIJEČNIK (povjerljivo): Hm, da... I ja sam bolovao od Zaljubitisa.  
  
SIN (upitno gleda oca): Onda, idemo kupiti bombone?  
  
Otac i doktor potvrdno klimaju glavom.  
  
OTAC: Trebali bi odmah krenuti...  
  
Odlaze  
  
LIJEČNIK (dovikne za njima): Bombon možete i cvijetom zamijeniti!